கேள்வி: பொருளாதாரத்தில் நலிந்த பிரிவினர் குறித்து விரிவாக சொல்லுங்கள்.
பதில்: பொருளாதாரத்தில் நலிந்த பிரிவினர் (Economically Weaker Section (EWS) அல்லது பொருளாதரத்தில் பின்தங்கிய பிரிவினர் (Economically Backward Classes (EBC) என்பது இந்திய அரசு கல்வி நிலையங்கள் (மதம் மற்றும் மொழி வாரி சிறுபான்மையோர் நடத்தும் கல்வி நிறுவனங்கள் தவிர) மற்றும் இந்திய அரசு வேலைவாய்ப்பில் மட்டும் இட ஒதுக்கீடு அற்ற பொதுப் பிரிவினராக முன்னேறிய வகுப்பினர் பொருளாதாரத்தில் நலிந்தவர்களை மட்டுமே குறிக்கும். இந்திய அரசு பொருளாதாரத்தில் நலிந்த பிரிவினருக்கு 10% இட ஒதுக்கீடு வழங்குகிறது. பொருளாதாரத்தில் நலிந்த பிரிவினருக்கு 10% இடஒதுக்கீடு வழங்க 2019-ஆம் ஆண்டில் இந்திய நாடாளுமன்றம் இந்திய அரசியலமைப்பு 103-வது திருத்தம் மேற்கொண்டது.[https://en.wikipedia.org/wiki/One_Hundred_and_Third_Amendment_of_the_Constitution_of_India One Hundred and Third Amendment of the Constitution of India]பொருளாதாரத்தில் நலிந்த பிரிவினருக்கான இடஒதுக்கீடு 14 சனவரி 2019 முதல் நடைமுறைக்கு வந்தது. மாநில அரசுகள் விரும்பினால் இச்சட்டப்படி பொருளாதாரத்தில் நலிந்த பிரிவினருக்கு 10% மிகாமல் இடஒதுக்கீடு வழங்கலாம்.